|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Т: +381 21 487 46 14, 487 46 09, 487 43 36  ounz@vojvodinа.gov.rs | |
|  | SZÁM: 128-454-505/2017-04. | KELT: 2018. 02. 05. | |

A Vajdaság autonóm tartományi általános és középfokú oktatási és nevelési, valamint a diákjóléti intézmények infrastruktúrája korszerűsítésének finanszírozására és társfinanszírozására költségvetési eszközök odaítéléséről szóló szabályzat (VAT Hivatalos Lapja, 4/17. szám) 3. szakasza, valamint a Vajdaság autonóm tartományi iskoláskor előtti intézmények infrastruktúrája korszerűsítésének finanszírozására és társfinanszírozására költségvetési eszközök odaítéléséről szóló szabályzat (VAT Hivatalos Lapja, 14/17. szám) 3. szakasza alapján, figyelemmel a Vajdaság Autonóm Tartomány 2018. évi költségvetéséről szóló tartományi képviselőházi rendeletre (VAT Hivatalos Lapja, 57/17. szám) a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**PÁLYÁZATOT**

tesz közzé

**A VAJDASÁG AUTONÓM TARTOMÁNYI ÁLTALÁNOS ÉS KÖZÉPFOKÚ OKTATÁSI ÉS NEVELÉSI ÉS A DIÁKJÓLÉTI INTÉZMÉNYEK, VALAMINT AZ ISKOLÁSKOR ELŐTTI INTÉZMÉNYEK LÉTESÍTMÉNYEINEK ÚJJÁÉPÍTÉSE, ÁTÉPÍTÉSE, SZANÁLÁSA ÉS BERUHÁZÁSOS KARBANTARTÁSA 2018. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A pályázatot a Vajdaság Autonóm Tartomány 2018. évi költségvetéséről szóló tartományi képviselőházi rendeletben (VAT Hivatalos Lapja, 57/2017. szám) biztosított eszközök összegére tesszük közzé, éspedig: a Vajdaság autonóm tartományi általános és középfokú oktatási és nevelési és a diákjóléti intézmények, valamint az iskoláskor előtti intézmények létesítményeinek újjáépítése, átépítése, szanálása és beruházásos karbantartása finanszírozására és társfinanszírozására, összesen **150.366.000,00 dinár** összegben (az általános oktatás és nevelés szintjén **95.000.000,00 dinár**, a középfokú oktatás és nevelés szintjén **33.800.000,00 dinár**, a diákjóléti intézmények részére **11.871.000,00 dinár** és az iskoláskor előtti intézmények részére **9.695.000,00 dinár**).

Az eszközöket a Vajdaság autonóm tartományi általános és középfokú oktatási és nevelési és a diákjóléti intézmények, valamint az iskoláskor előtti intézmények létesítményein újjáépítési, átépítési, szanálási és beruházásos karbantartási munkálatok kivitelezésére szántuk, amelyekre a munkálatok kivitelezésének jóváhagyásáról szóló határozatot a Tervezésről és építésről szóló törvény (Az SZK Hivatalos Közlönye, 72/2009., 81/2009, - kiigazítás, 64/2010. – alkotmánybírósági határozat, 24/2011., 121/2012., 42/2013. - alkotmánybírósági határozat, 50/2013. – alkotmánybírósági határozat, 98/2013. – alkotmánybírósági határozat, 132/2014. és 145/2014. szám) 145. szakaszának 1. bekezdése értelmében az építési engedély kiadására illetékes szerv adja ki.

**Nem ítélünk oda eszközöket a létesítmény építési, hozzáépítési és folyó karbantartási munkálatainak finanszírozására és társfinanszírozására.**

Eszközöket olyan munkálatokra sem ítélünk oda, amelyek teljes finanszírozását egyéb forrásokból biztosították.

Olyan projektekkel lehet pályázni, amelyek megvalósítására nem indult közbeszerzési eljárás.

A pénzügyi kötelezettségek teljesítése a Vajdaság Autonóm Tartomány 2018. évi költségvetésének fizetőképességi lehetőségeivel összhangban történik.

**PÁLYÁZATI FELTÉTELEK**

*1. Kérelmezők*

Az eszközök felosztásában részvételre jogosult felhasználók az alábbiak:

* a Szerb Köztársaság, Vajdaság AT és a helyi önkormányzatok által alapított Vajdaság autonóm tartományi általános oktatási és nevelési iskolák, középfokú oktatási és nevelési iskolák és a diákjóléti intézmények,
* Vajdaság autonóm tartományi helyi önkormányzatok (kizárólag az iskoláskor előtti intézmények igényeire).

*2. Az eszközök felosztásának kritériumai*

Az eszközök felosztásának kritériumai a Vajdaság autonóm tartományi általános és középfokú oktatási és nevelési, valamint a diákjóléti intézmények infrastruktúrája korszerűsítésének finanszírozására és társfinanszírozására irányuló költségvetési eszközök odaítéléséről szóló szabályzat, valamint a Vajdaság autonóm tartományi iskoláskor előtti intézmények infrastruktúrája korszerűsítésének finanszírozására és társfinanszírozására irányuló költségvetési eszközök odaítéléséről szóló szabályzat szerint az alábbiak:

1. a projekt megvalósításának jelentősége a létesítményt használó diákok, tanárok, illetve gyermekek, nevelők és foglalkoztatottak biztonsága tekintetében,
2. a projekt megvalósításának jelentősége a tartózkodás és a nevelői – oktatói munka színvonalas feltételeinek biztosítása tekintetében,
3. a projekt pénzügyi indokoltsága,
4. a projekt fenntarthatósága,
5. a projekt helyi, illetve regionális jelentősége,
6. a projekt megvalósítása céljából foganatosított tevékenységek (azon projektek élveznek elsőbbséget, amelyekre az építési engedély kiadására illetékes szervtől a munkálatok kivitelezésének jóváhagyásáról szóló határozatot beszerezték),
7. a projekt megvalósításához szükséges biztosított eszközforrások (azon projektek élveznek elsőbbséget, amelyeknek a társfinanszírozására egyéb forrásokból biztosítottak eszközöket).

**PÁLYÁZAT ÁLTALÁNOS IRÁNYELVEI**

Ha a projekt műszakilag a kivitelezési munkálatok több független szakaszában is megvalósítható, az igénybe vevőnek a jelentkezését a kivitelezési munkálatok világosan feltüntetett szakaszára kell benyújtania, a világosan meghatározott kivitelezési munkálatokkal és minden egyes szakaszra vonatkozóan meghatározott pénzügyi eszközökkel.

A munkálatok mellékelt számításain és előszámláján a munkálatok pontosan meghatározott mennyiségének és piaci árának szerepelnie kell, mivel az eszközöket az igénybe vevő részére a közbeszerzés lefolytatott eljárásával összhangban utaljuk át (legfeljebb a jóváhagyott összeg mértékéig). A többlet munkálatokat és az elő nem irányzott munkálatokat a Titkárságnak nem áll módjában finanszírozni.

A pályázat szerinti eszközök odaítélését követően, viszont az eszközök folyósítását megelőzően, az igénybe vevő köteles:

* a Titkársággal a költségvetési eszközök odaítéléséről szóló szerződést aláírni, amely szabályozza a szerződő felek kölcsönös jogait és kötelezettségeit,
* közbeszerzési eljárást lefolytatni (a javaslattevő kiválasztásáért az igénybe vevő és felelős személye felel),
* a kiválasztott kivitelező jó munkavégzésére vonatkozó bankgarancia fénymásolatát átnyújtani,
* a munkálatok kivitelezésének szakfelügyeletére független személyt alkalmazni,
* az építési engedély kiadására illetékes községi/városi közigazgatási szerv által a munkálatok kivitelezésére kiadott jóváhagyásáról szóló határozatot benyújtani.

Az igénybe vevő, aki az adott projekttel máshol is pályázott, pályázhat a jelen pályázaton is, ha a pályázati jelentkezés benyújtásának pillanatában nem volt és nem is lehetett tudomása arról, hogy az adott projektre más pályázaton jóváhagytak-e számára eszközöket.

**A PÁLYÁZÁS MÓDJA**

Az eszközök odaítélése iránti jelentkezési lapot a Titkárság egységes pályázati űrlapján kell benyújtani. A teljes pályázati dokumentum **2018. február 5-étől** letölthető a Titkárság [**www.puma.vojvodina.gov.rs**](http://www.puma.vojvodina.gov.rs/)honlapjáról.

A jelentkezési lapokat postán az alábbi címre kell elküldeni: Pokrajinski sekretarijat za obrazovanje, propise, upravu i nacionalne manjine – nacionale zajednice, „Za konkurs – za finansiranje i sufinansiranje rekonstrukcije, adaptacije, sanacije i investiciono održavanje objekata ustanova osnovnog, srednjeg obrazovanja i vaspitanja, učeničkog standarda i predškolskih ustanova na teritoriji Autonomne pokrajine Vojvodine za 2017. godinu” , 21000 Novi Sad, Bulevar Mihajla Pupina 16., vagy személyesen a tartományi közigazgatási szervek iktatójában, Újvidéken (a Tartományi Kormány épületének földszintjén) lehet benyújtani.

**A jelentkezési űrlaphoz mellékelni kell:**

1. **a műszaki dokumentáció másolatát, amely alapján az építési engedély kiadására illetékes szerv a munkák kivitelezéséről szóló határozatot kiadta.**

**Abban az esetben, ha a Vajdaság AT által alapított intézmény a munkálatok kivitelezésének jóváhagyásáról a határozatot nem szerezte be, azon műszaki dokumentáció másolatát nyújtja be, melynek alapján a Tartományi Kormány által kiadott munkák kivitelezésére vonatkozó jóváhagyást követően az illetékes szerv a munkák kivitelezésének jóváhagyásáról szóló határozatot kiadja.**

1. **az építési engedély kiadására illetékes szerv által a munkálatok kivitelezésének jóváhagyásáról kiadott határozat fénymásolatát.**

**A Vajdaság AT által alapított intézmények, amelyek a munkálatok kivitelezésének jóváhagyásáról szóló határozatot nem szerezték be, az illetékes szerv iratát nyújtják be, amellyel igazolják, hogy a mellékelt műszaki dokumentáció teljes és megfelelő, melynek alapján a Tartományi Kormány a munkálatok kivitelezésére vonatkozó jóváhagyásának megszerzését követően a munkálatok kivitelezésének jóváhagyásáról szóló határozatot kiadják.**

1. **a munkálatoknak a felelős tervező által aláírt és hitelesített számítását és előszámláját (a dokumentum nem lehet hat hónapnál régebbi és számozott oldalakból kell állnia, és feltétlenül tartalmaznia kell a kidolgozásának dátumát),**
2. **ha az eszközöket egyéb forrásokból is biztosították (társfinanszírozás), a biztosított eszközökről szóló bizonyítékot (szerződés, határozat és hasonlók),**
3. **az oktatási intézmény, illetve az iskoláskor előtti intézmény – helyi önkormányzat (intézmény alapítója) adóazonosító számáról szóló igazolás fénymásolatát.**

**A pályázati jelentkezések benyújtási határideje 2018. március 2.**

A Titkárság fenntartja a jogát, hogy a pályázótól, szükség szerint, kiegészítő dokumentációt vagy tájékoztatást kérjen, illetve az eszközök odaítéléséhez további feltételek teljesítését jelölje ki.

A Bizottság nem vitatja meg:

- a hiányos jelentkezési lapokat,

- a késve érkező jelentkezési lapokat (a pályázat utolsó napjaként megjelölt határidő után elküldött jelentkezési lapokat),

- a nem engedélyezett jelentkezési lapokat (jogosulatlan személyek és alanyok által benyújtott jelentkezési lapokat, akiket a pályázatban nem irányoztak elő),

- azon jelentkezési lapokat, amelyek nem vonatkoznak a pályázatban előirányzott rendeltetésekre,

- azon felhasználók jelentkezési lapjait, akik az előző időszakban a tartományi költségvetésből odaítélt eszközöket pénzügyi és leíró jelentésekkel nem igazolták.

A pályázat eredményeit közzétesszük a Titkárság internetes honlapján.

**Az érdekeltek a pályázattal kapcsolatos kiegészítő információkat a Titkárság 021/487 4614; 487 4609; 487 4336 telefonszámain kaphatnak.**

Nyilas Mihály

tartományi titkár